open-index/open-wikipedia-markdown huggingface dataset:
Rausu (sopka)

**Rausu** je v súčasnosti neaktívny stratovulkán, nachádzajúci sa na polostrove Širetoko v severovýchodnej časti ostrova Hokkaidó. Vulkán je tvorený prevažne andezitmi a dacitmi, na vrchole sa nachádza menší lávový dóm. Erupcie vulkánu Raisu boli väčšinou explozívneho charakteru, čo dokladajú depozity pemzy a pyroklastických prúdov, z erupcií v rokoch 50, 550 a 1080. Posledná erupcia sa odohrala niekedy medzi rokmi 1750 a 1850.

## Iné projekty
.

## Externé odkazy
* www.volcano.si.edu - Rausu na Global Volcanism Program 

Kategória:Sopky Japonska
Kategória:Stratovulkány
Kategória:Tisícovky v Japonsku
Kategória:Geografia Hokkaido
Širetoko-Iwo-zan

**Širetoko-Iwo-zan** je najvýchodnejšie umiestnený vulkán ostrova Hokkaidó. Vrchol prevažne andezitového stratovulkánu je ukončený dvoma krátermi. V súčasnosti je sopka neaktívna, no v 19. a 20. storočí bolo zaznamenaných niekoľko erupcií, posledná v roku 1936. Táto erupcia bola zaujímavá výlemi roztavenej síry.

## Externé odkazy
* www.volcano.si.edu  - Širetoko-Iwo-zan na Global Volcanism Program 

Kategória:Sopky Japonska
Kategória:Stratovulkány
Kategória:Tisícovky v Japonsku
Kategória:Geografia Hokkaido
Taxonómia

**Taxonómia** môže byť:
*všeobecne: systematické triedenie a opis v rámci konkrétnej oblasti
*v biológii:
**v širšom zmysle: odbor, ktorý sa zaoberá teoretickou a praktickou klasifikáciou organizmov (do hierarchického systému), pozri taxonómia (biológia)
**v užšom zmysle len: teoretická taxonómia
*v jazykovede: porovnávanie rovnakých javov v jednom alebo viacerých jazykoch ako základ vedeckého triedenia jazykových faktov a jazykov, pozri taxonómia (jazykoveda)
*v pedológii: spôsob hodnotenia pôd podľa rozličných znakov, vlastností a kritérií, najmä na základe genézy, pozri taxonómia (pôda)
Fylogenetika

**Fylogenetika** je odbor systematickej biológie, ktorý sa snaží nájsť vývojové vzťahy medzi organizmami. Odmieta teda formálnu hierarchiu a namiesto toho sa snaží nájsť skutočnú príbuznosť na základe predstavy, že všetky organizmy mali svojho univerzálneho spoločného predka.

Fylogenetika má teda priamy vzťah s dejom, ktorý označujeme ako fylogenéza (je to predmet štúdia fylogenetiky). 

## Pozri aj
* Biologická evolúcia
* Carl Linné

## Zdroj
* 

Kategória:Evolučná biológia
Kategória:Genetika
Mlieko

**Mlieko** môže byť:
* kvapalina produkovaná prsnými žľazami samíc cicavcov na výživu mláďat, pozri mlieko (cicavce)
* kvapalina alebo šťava podobná mlieku cicavcov, napr.:
** kokosové mlieko
** kaučukové mlieko
** pleťové mlieko
** cementové mlieko
** vápenné mlieko
** sójové mlieko
** ryžové mlieko
** mandľové mlieko
* prenesene: biele sfarbenie, belosť
* nárečovo v dvojslovných názvoch rastlín:
** žabacie mlieko, pozri mlieč močiarny
** žabie mlieko, pozri mliečnik močiarny
** vtáčie mlieko, pozri lastovičník väčší

## Referencie
Archón

**Archón** (pri skloňovaní je v slovenčine tvar *archont-*, napr. archonta, archonti) alebo staršie **archont** ( – archón, pl. άρχοντες - archontes) bol vysoký úradník v starovekých Aténach. Názov pochádza z gr. slova archein – vládnuť.

Spočiatku vládli v Aténach králi (basileovia), ktorých moc postupne obmedzovala rodová aristokracia. V 9. storočí pred Kr. bola moc kráľov obmedzená na desať rokov, od 7. storočia pred Kr. na jeden rok. Kráľov potom volili z aristokratických rodov a od roku 682 pred Kr. nahradili kráľov archonti. Kráľovské funkcie boli rozdelené medzi deviatich archontov:
* archón polemarchos – prevzal predovšetkým vojenské funkcie kráľa;
* archón basileos – prevzal náboženské funkcie kráľa;
* archón eponymos – prevzal administratívne funkcie kráľa; podľa mena archonta eponyma sa datovali udalosti (za archonta XY), zoznamy archontov eponymov sa viedli od najstarších čias až do 3. stor. po Kr.;
* archonti thesmotéti – prevzali predovšetkým súdnu funkciu kráľov, predsedali súdnym porotám, ktoré riešili spory medzi obyvateľmi Atén a Atiky.

Po skončení funkčného obdobia sa archonti stávali členmi aristokratickej rady areopág.

Hoci úrad archontov existoval až do 3. stor. po Kr., od konca 6. storočia ich po zavedení Kleisthenovej ústavy nahradili (najmä archonta polemracha) každoročne volení stratégovia.

Kategória:Staroveké Atény
Resolutio Carolina

**Resolutio Carolina** bolo nariadenie uhorského kráľa Karola IV. vydané roku 1731, ktoré upravovalo náboženské pomery v Uhorsku.

Podľa tohto nariadenia bolo za štátom uznané náboženstvo rímskokatolícke vierovyznanie. Protestanti mohli na základe nariadenia slobodne a verejne vyznávať svoju vieru iba na tzv. artikulárnych miestach, odkiaľ sa protestantskí kňazi nesmeli bez povolenia vzdialiť.

Pri krste detí protestanti podliehali dozoru katolíckeho duchovenstva a v otázkach manželstva rímskokatolíckym tribunálom. Miešané manželstvá sa mohli uzavrieť iba pred rímskokatolíckym kňazom, deti narodené v takýchto manželstvách mali byť rímskokatolíckeho vierovyznania.

Resolutio Carolina bolo v roku 1734 modifikované a tolerančným patentom Jozefa II. z roku 1781 zrušené.

Kategória:Dejiny Uhorska
Kategória:Dejiny Slovenska
Areopág

náhľad|Pohľad na Áreov vŕšok z Akropoly
**Areopág** (*Areios Pagos*), bola aristokratická politická inštitúcia v starovekých Aténach.

Názov areopág pochádza z pomenovania malého vŕška (Áreov vŕšok = vŕšok zasvätený bohovi vojny Areovi) na severozápad od Akropoly, kde zasadala rada starších. Predtým bol známy proste ako rada (búlé). Vznikol už v archaickom období aténskych dejín a pôvodne pôsobil ako poradný orgán aténskych kráľov (basileov). Po odstránení kráľov v Aténach sa členmi areopágu stávali archonti, ktorí skončili svoje funkčné obdobie.
 
Areapág, ktorý mal asi 200 – 300 členov dohliadal na dodržiavanie zákonov. Pôvodne bol jediným súdnym orgánom, neskôr bol príslušný pre súdenie vopred uváženej vraždy, ublíženia na tele, ak bolo spôsobené s vražedným úmyslom a tiež podpaľačstva a travičstva, ak spôsobilo smrť. Bol nástrojom politickej moci rodovej aristokracie. Moc areopágu bola postupne obmedzovaná zavádzaním demokratickejších ústav (Solónova ústava, Kleisthenova ústava) až v roku 462 pred Kr. reformou, ktorú uskutočnili demokratický politik Efialtes a mladý Perikles, boli členovia areopágu zbavení aj súdnej moci a dozerali už len na menej závažné záležitosti.

## Bibliografia

Kategória:Staroveké Atény
Kategória:Právo v starovekom Grécku
Satumarský mier

náhľad|Listina Satumarského mieru.
**Satumarsky mier** (iné názvy: **satmársky mier**, staršie *satmarský mier*, staršie: *szatmársky mier*, **mier v Satu Mare**, **mier v Satmári** [alebo *Satmáre*], staršie *mier v Satmari* [alebo *Satmare*], staršie: *mier v Szatmári* [alebo *Szatmáre*]) bola dohoda o ukončení protihabsburského povstania Františka II. Rákociho uzavretá 1. mája 1711 v Satu Mare medzi hlavným veliteľom rákociovských vojsk grófom S. Károlim a cisárskym generálom P. J. Pálfim.

Mierové rokovania začali už 21. februára 1711 po odchode Františka II. Rákociho Buma za ruským cárom Petrom Veľkým, od ktorého plánoval získať podporu a pomoc v bojoch, a skončili, keď odbojné stavy, vidiac bezvýchodiskovosť zo situácie, získali istotu, že nebudú habsburským dvorom stíhané za odboj a udržia si v monarchii svoje výsady. V deň podpísania mieru súčasne stavovské vojská zložili zbrane.

Satmárskym mierom skončila séria protihabsburských stavovských povstaní. Uhorská šľachta si mierom obhájila svoje výsady a Habsburgovci posilnili svoje výsostné postavenie na uhorskom tróne.

## Pozri aj

* Protihabsburské stavovské povstania 
* Protihabsburské stavovské povstanie Františka II. Rákociho 
* Rákociovci 
* František II. Rákoci 
* Sedmohradské kniežatstvo (1570 - 1711) 

## Zdroje

## Iné projekty

Kategória:Dejiny Uhorska
Kategória:Dejiny Slovenska
Solónova ústava

**Solónova ústava** bola ústava v starovekých Aténach, ktorá vznikla po reformách v roku 594/593 pred kr. a ktoré uskutočnil aténsky politik Solón.

Solónovu ústavu označujeme ako timokratickú ústavu - bola založená na rozdelení obyvateľstva podľa veľkosti majetku a na základe toho boli odstupňované politické práva (= majetkový cenzus). 

Solón rozdelil obyvateľstvo podľa veľkosti majetku do štyroch majetkových skupín:
* *penntakosiomedimnoi* (po sl. päťstomeričníci) - ročný výnos ich majetku bol päťsto meríc (asi 26 000 litrov plodín - obilia, alebo vína, alebo olivového oleja)
* *hippeis* (po sl. jazdci) - ich ročný výnos majetku bol 300 - 500 meríc a mohli si vydržiavať koňa (gr. hippos)
* *zeugitai* - (po sl. záprahári) - ich ročný výnos z majetku bol 200 - 300 meríc a mohli si dovoliť záprah (dva voly)
* *théti* - boli to občania, ktorých výnos majetku bol menší ako 200 meríc.

Rozdelenie do jednotlivých majetkových vrstiev malo význam pre plnenie si vojenských povinností: 

* *päťstomeričníci* si mohli zadovážiť plnú ťažkú výzbroj (prilba, brnenie, štít) a ťažké zbrane (meč, oštep), preto slúäžili vo vojsku ako ťažkoodenci;
* *jazdci* si mohli dovoliť koňa a slúžili vo vojsku ako jazda;
* *záprahári* slúžili vo vojsku ako ľahká pechota;
* *théti* slúžili ako pomocné oddiely, kopali zákopy. Neskôr v 5. storočí pred Kr. ich význam značne stúpol, pretože slúžili ako veslári na vojenských lodiach.

Podľa veľkosti majetku boli odstupňované politické práva príslušníkov jednotlivých skupín. 
* všetky skupiny mohli voliť
* len prvá a druhá skupina mohla zastávať úrad archontov. Solónova reforma sprístupnila politickú moc najbohatším skupinám obyvateľstva bez ohľadu na pôvod, čiže k moci sa okrem členov rodovej aristokracie, ktorá opierala svoju moc o pôdu, dostali aj najbohatší remeselníci a obchodníci.

Podobnú ústavu zaviedol v starovekom Ríme šiesty rímsky kráľ Servius Tullius.

## Referencie
* Bleicken, Jochen: Athénská demokracie. Praha 2002
* Oliva, Pavel. Solón. Praha 1971
* Pečírka, Jan a kol.: Dějiny pravěku a starověku. Praha 1979

Kategória:Staroveké Grécko
Bardejovská Zábava

**Bardejovská Zábava** je miestna časť mesta Bardejov. Rozprestiera sa v južnej časti katastrálneho územia mesta popri štátnej ceste z Prešova. 

Kategória:Bardejov
Hippias

**Hippias** alebo **Hippiás** môže byť:
* aténsky tyran, pozri Hippias (tyran)
* grécky filozof, sofista, pozri Hippias z Elidy
* grécky sochár v 4. stor. pred Kr., pozri Hippias (sochár)

## Pozri aj
* Hippias menší (Platónov dialóg)
* Hippias väčší (Platónov dialóg)
Atómová elektráreň Loviisa

náhľad|Atómová elektráreň Loviisa
**Atómová elektráreň Loviisa** je jedna z dvoch fínskych atómových elektrární.  Skladá sa z dvoch reaktorov typu VVER, každý s výkonom 488&nbsp;MW. Nachádza sa na juhu Fínska neďaleko mestečka Loviisa, asi 100km východne od Helsink. Druhá sa nachádza v Olkiluoto.

Atómová elektráreň Loviisa bola vybudovaná v rokoch 1970 – 1980. Prvý reaktor bol uvedený do prevádzky v roku 1977, druhý začal vyrábať elektrickú energiu o tri roky neskôr.

Reaktory sú bezpečnostne istené systémami firiem Westinghouse a Siemens.

V podzemí elektrárne je vybudovaných 10 km štôlní, cez ktoré prúdi morská voda používaná na chladenie reaktorov.

Elektráreň vlastní štátna energetická spoločnosť Fortum Oyj.

## Referencie


## Iné projekty

## Externé odkazy
* Previerka u fínskych kolegov
* Do finské jaderné elektrárny Loviisa dodá palivo ruský TVEL
* IVO vynalezla mobilní systém na úpravu jaderného odpadu 

Loviisa
Kategória:Loviisa
Kleisthenova ústava

**Kleisthenova ústava** bola demokratická ústava starovekých Atén, ktorú svojimi reformami zaviedol aténsky politik Kleisthenés v roku 509 alebo 508 pred Kr. 

Kleisthenova ústava znamenala zavŕšenie vývoja aténskej demokratickej ústavy od vlády rodovej aristokracie cez Drakontovo spísanie zákonov, Solónovu timokratickú ústavu a tyranidu Peisistratovcov. Reformu urobil Kleisthenés po vyhnaní Hippia, Peisistratovho syna (z Atén ho vyhnali v roku 510 pred Kr.).

Podstatou Kleisthenovej reformy bolo rozdelenie územia Atiky na tri časti (gr. trittýs): 
* prímorská časť – bola tam úrodná pôda, pestovalo sa predovšetkým obilie, vinič a olivové stromy;
* podhorská časť – bola vhodná predovšetkým pre chov dobytka a pestovanie ovocných stromov;
* vlastné Atény – sústreďovala sa tu remeselná výroba a obchod.

Z každej časti zobral jednu menšiu časť, ktorú spojil s ďalšími dvoma časťami a tri menšie jednotky vytvárali tzv. územnú fýlu, ktorá tvorila základ politického systému. Definitívne odstránil vplyv rodovej aristokracie, pretože ak si chcela nová fýla presadiť svoje politické požiadavky, museli sa dohodnúť všetky tri rozdielne časti. 

Kleisthenes vytvoril nový politický orgán – radu 500. Každá fýla v nej mala 50 členov, ktorí sa každoročne losovali (nazývali sa prytanovia). Každá fýla si vyžrebovala 1/10 roka, počas ktorej úradovali jej členovia. Takéto obdobie sa nazývalo prytaneia. Počas prytanie konkrétnej fýly sa každý deň vylosoval jeden člen fýly, ktorý predstavoval najvyššieho predstaviteľa štátu. Aténsky občan mohol takúto funkciu zastávať len raz za život. Rada 500 zasadala v budove, ktorá sa nazývala prytaneion, pričom tam museli byť prítomné neustále 3/5 členov prytaneie. Za svoju neustálu prítomnosť dostávali stravu na účet štátu.

V čele územnej fýly stál každoročne volený vojenský veliteľ (stratégos), takže zbor desiatich stratégov tvoril najvyšší výkonný orgán štátu. Stratég musel počas úradovania svojej fýly zvolať aspoň raz zasadnutie ľudového zhromaždenia (ekklésia) a ďalšie tri – štyri razy podľa potreby, takže ľudové zhromaždenie sa schádzalo prakticky raz za týždeň. 

Kleisthenes zaviedol aj črepinový súd (ostrakismos), na základe ktorého mohol byť z Atén vypovedaný občan, ktorý ohrozoval demokratickú ústavu.

## Referencie
* Bleicken, Jochen: Athénská demokracie. Praha 2002
* Pečírka, Jan: Dějiny pravěku a starověku. Praha 1979

Kategória:Staroveké Grécko
Loviisa

**Loviisa** je fínske mesto v kraji Uusimaa a provincii Južné Fínsko. Žije tu 7&nbsp;386 obyvateľov, z toho 40 % Švédov. Rozloha mesta je 44,52&nbsp;km², vodstvo tvorí 0,07&nbsp;km². Hustota obyvateľstva je 167 obyvateľov/km².

Loviisa bola založená v roku 1745 ako hraničná pevnosť na hranici s Ruskom. Väčšia časť pevnosti sa zachovala. Meno mesta je odvodené od Lovisy Ulrikovej, manželky švédskeho kráľa Adolfa Fredericka.

V Loviise sa nachádza elektráreň, jedna z dvoch fínskych atómových elektrární, druhá je v Olkiluoto. Skladá sa z dvoch reaktorov typu VVER, každá s výkonom 488&nbsp;MW.

## Partnerské mestá
*  Haapsalu, Estónsko
*  Hillerød, Dánsko
*  Horten, Nórsko
*  Karlskrona, Švédsko
*  Ólafsfjörður, Island
*  Varash, Ukrajina

## Iné projekty

## Externé odkazy
* www.loviisa.fi - oficiálne stránky mesta 


Kategória:Mestá vo Fínsku
Kategória:Prístavné mestá vo Fínsku
Kategória:Prístavné mestá Baltského mora
Kategória:Uusimaa
Óda

**Óda** môže byť:
* oslavná lyrická báseň
* hudobná skladba

Óda je oslavná pieseň alebo rozsiahla lyrická báseň, ktorá vyniká nadnesenosťou a pátosom. Oslavným spôsobom sa vyjadruje o nejakej téme (radosť, mladosť, sloboda, príroda, národ alebo nejaká významná osoba).
Patrí do reflexívnej alebo úvahovej lyriky.

Najskôr bol tento útvar použitý v starovekej poézii a mal pevnú štruktúru. Óda oslavuje hrdinu, predmet, osobu, vlasť, múdrosť, lásku atď. V hudbe sa óda objavila v 16. storočí, najčastejšie požitá v dobe baroka, predovšetkým u Henryho Purcella. Skladali ju aj skladatelia klasicizmu – najznámejšia je *Óda na radosť*, súčasť Beethovenovej deviatej symfónie. 

Ódy písal Mickiewicz, Hollý. Najznámejši spisovateľ ód bol Friedrich Schiller. 
Najznámejší básnik ód bol grécky básnik Pindaros.

## Zdroj

Kategória:Poézia
Kategória:Hudba
Poprad (rozlišovacia stránka)

**Poprad** môže byť:

*slovenské mesto, pozri Poprad
*slovenský okres, pozri Poprad (okres)
*slovenská rieka, pozri Poprad (rieka) 
*slovenské letisko, pozri Letisko Poprad-Tatry
*železničná stanica, pozri Železničná stanica Poprad-Tatry
*hokejový tím HK ŠKP Poprad
Keira Knightleyová

**Keira Christina Knightley ** (IPA: /ˌkɪərəˈnaɪtlɪ/; * 26. marec 1985, Londýn, Spojené kráľovstvo) je anglická filmová a televízna herečka, nominovaná na Zlatý glóbus, Cenu BAFTA a Oscara. Je považovaná za jednu z najkrajších žien celého sveta.

Svoju kariéru začala v mladom veku a k medzinárodnej prominencii sa pridala v roku 2003 po tom, čo si zahrala vo filmoch *Blafuj ako Beckham* a *[[Piráti z Karibiku: Prekliatie Čiernej perly]]*. Knightley sa stala významnou hlavnou herečkou, keď sa objavila v niektorých hollywoodskych filmoch a bola nominovaná na Oscara za svoju rolu Elizabeth Bennetovej vo filmovej adaptácii románu Jane Austenovej *[[Pýcha a predsudok]]*.

## Filmografia

### Film

### Televízia

### Divadlo

## Referencie

* 

## Iné projekty

## Externé odkazy
* Webstránka Keiry Knightleyovej 
* 
* 

Kategória:Anglické divadelné herečky
Kategória:Anglické filmové herečky
Kategória:Anglické televízne herečky
Kategória:Osobnosti z Londýna
Kategória:Rozprávači audiokníh
Kategória:Anglické osobnosti škótskeho pôvodu
Kategória:Účastníci Medzinárodného filmového festivalu Karlovy Vary
Akčná hra (žáner počítačových hier)

**Akčná [[počítačová hra]]** alebo **akčná [[videohra]]** je označenie pre hry, ktorých hlavnou náplňou je eliminácia cieľov pomocou bojových techník. Tieto hry väčšinou virtuálne znázorňujú dynamický boj, násilné sekvencie a škálu zbraňového arzenálu. V niektorých krajinách musí byť hra takéhoto žánru psychológmi skontrolovaná, prípadne cenzurovaná, aby nenabádala hráča k mimoriadne násilníckym sklonom. 

V takýchto hrách sa objavujú vždy po určitom počte misií alebo epizód tzv. bossovia. Najnovšie 3D akčné hry sú obvykle náročné na hardware a často sa vyznačujú veľmi dobrou umelou inteligenciou nepriateľov, pokročilým grafickým spracovaním a vizuálnymi efektami. Hráč najčastejšie ovláda jednu postavu (alebo menšiu skupinu), zbraň alebo vozidlo a niekedy si môže voliť náročnosť (napríklad: začiatočník, pokročilý, expert). 

## Zdroj

## Externé odkazy
* Akční/Dobrodružné Hry 
	

Kategória:Žánre počítačových hier
Rad červenej zástavy práce

**Rad červenej zástavy práce**, (), je sovietske vyznamenanie udeľované za zvláštne zásluhy o štát. Vzniklo 28. decembra 1920. Počas Veľkej vlasteneckej vojny bolo udelených asi 21 500 týchto vyznamenaní.

## História
Ruská sovietska federatívna socialistická republika zaviedla toto vyznamenanie už v decembri 1920 ako civilnú verziu vojenského Radu červenej zástavy. Od 7. septembra 1928 existovalo ako vyznamenanie v celom Sovietskom zväze.

## Vzhľad
Strieborný odznak má tvar ozubeného kolesa, ktoré je lemované nápisom *Пролетарии всех стран, соединяйтесь!* (Proletári všetkých krajín, spojte sa!) V jeho strede je pozlátený kosák a kladivo na pozadí priehrady. Dolná časť pod priehradou je modrá a znázorňuje vodu. Odznak dole lemujú dva klasy s červenou päťramennou hviezdou a hore červená zástava s nápisom *CCCP* (ZSSR).

Stuha je bledomodrá s tmavomodrými pásikmi na okrajoch. Jej celková šírka je , tmavé pásiky majú šírku .

## Referencie
 

## Iné projekty

## Externé odkazy
* Sovietske rady

Kategória:Sovietske rady a vyznamenania
Andreas Papandreu

**Andreas Jeorjiu Papandreu** (gr.  Ανδρέας Γεωργίου Παπανδρέου, transliterácia *Andreas Georgiou Papandreou*) (* 5. február 1919, ostrov Chios, Grécko – † 23. jún 1996, Atény, Grécko) bol grécky ekonóm a socialistický politik. Jeho otec Georgios Papandreou pochádzal z Achaie a stal sa zakladateľom politickej dynastie, keď bol zvolený za premiéra. Andreas bol dvakrát predsedom gréckej vlády (od 21. októbra 1981 do 2. júla 1989 a od 31. októbra 1993 do 22. januára 1996).

## Iné projekty

Kategória:Grécki politici
Kategória:Osobnosti na gréckych poštových známkach
Kategória:Nositelia veľkokríža Radu za zásluhy Poľskej republiky
Pius XI.

**Pius XI.** (), vlastným menom **Ambrogio Damiano Achille Ratti**, (* 31. máj 1857, Desio, Lombardsko-benátske kráľovstvo – † 10. február 1939, Apoštolský palác, Vatikán) bol 259. pápež katolíckej cirkvi od 6. februára 1922 do svojej smrti 10. februára 1939 a prvou hlavou Vatikánskeho štátu od roku 1929.

## Životopis
Narodil sa 31. mája 1857 v Desiu neďaleko Milána v Lombardsko-benátskej monarchii. Za kňaza bol vysvätený 20. decembra 1879. 3. júla 1919 bol pápežom Benediktom XV. vymenovaný za apoštolského nuncia v Poľsku a zároveň titulárneho arcibiskupa v *Naupactus*. 28. októbra 1919 obdržal biskupskú vysviacku z rúk Aleksandra Kakowského, arcibiskupa varšavského, spolusvätiteľmi boli svätý Józef Sebastian Pelczar, biskup przemyślský a Stanisław Kazimierz Zdzitowiecki, biskup włocławský. 19. apríla 1921 bolo jeho titulárne sídlo zmenené z *Naupactus* na *Adana*. Krátko na to, 13. júna 1921, bol vymenovaný za arcibiskupa milánskeho a zároveň kreovaný na kardinála. Po jednom z najdlhších konkláve 20. storočia, 2. až 6. februára 1922 po smrti pápeža Benedikta XV., ktoré prebiehalo 5 dní, počas ktorých prebehlo 14 kôl, bol zvolený za pápeža, zvolil si meno Pius XI. Intronizovaný bol 12. februára. Úrad zastával až do svojej smrti 10. februára 1939 v Apoštolskom paláci vo Vatikáne.

## Encykliky
Počas svojho pontifikátu vydal 30 encyklík. Najznámejšou z nich sa stala encyklika proti nacizmu *[[Mit brennender Sorge]]*, ktorá bola vydaná 14. marca 1937. Je to zároveň jediná encyklika 20. storočia, ktorá nebola vydaná v latinskom, ale v nemeckom jazyku. Druhou známou je encyklika Divini Redemptoris z 19.marca 1937 odsudzujúca rovnaké zlo - komunizmus. Encykliku Humani generis unitas, v ktorej odsudzoval rasizmus Tretej ríše a perzekúciu židov, nedokončil. Neopomenuteľná je aj jeho sociálne zameraná encyklika Quadragessimo anno o usporiadaní spoločnosti, obnove spoločenského poriadku a jeho zdokonalení podľa zásad evanjelia z 15. mája 1931. 

## Pozri aj
* Zoznam encyklík Pia XI.
* Zoznam kardinálov vymenovaných Piom XI.
* Iných nositeľov mena Pius

## Iné projekty
 

## Externé odkazy
* Životopis na stránkach Vatikánu 
* Životopis na stránkach catholic-forum.com 

## Zdroj
* CHENEY, David M.. *Pope Pius XI; Ambrogio Damiano Achille Ratti †* [online]. catholic-hierarchy.org, [cit. 2015-07-28]. Dostupné online. 

Kategória:Talianski pápeži
Kategória:Arcibiskupi Milánskej arcidiecézy
Kategória:Vatikánski diplomati
Kategória:Pochovaní v bazilike svätého Petra
Kategória:Nositelia Radu bielej orlice
Gejza I.

**Gejza I.** (* asi 1040, Poľské kráľovstvo – † 25. apríl 1077) bol uhorský kráľ v rokoch 10741077, pochádzal z rodu Arpádovcov.

## Život
Narodil sa niekedy v rozmedzí rokov 1040 – 1045 v Poľsku ako syn uhorského kráľa Bela I. Po Belovej smrti vtrhol do Uhorska nemecký kráľ Henrich IV., ktorý na uhorský trón dosadil syna Belovho brata Ondreja I. – Šalamúna a Gejzu a jeho bratov Ladislava a Lamperta vyhnal do Poľska, kde princovia požiadali o pomoc poľské knieža Boleslava II. Keď Henrich Uhorsko opustil, Boleslav tam vpadol s celým svojim vojskom. Porazil mladého Šalamúna I. a oblasť Nitrianskeho kniežatstva dal do správy práve Gejzovi. 20. júna 1064 bol medzi Šalamúnom I. a Gejzom uzavrený Györský mier.

## Neskoršia časť života a smrť
Neskôr, počas vlády Šalamúna opäť vznikol konflikt medzi Šalamúnom a Gejzom. V roku 1073 sa obe strany dohodli na mieri, ale Šalamún ho porušil a zaútočil na Gejzu, ktorý sa nachádzal v Biharsku. Gejzova armáda bola v bitke pri Kemeji porazená, ale Gejzovi sa podarilo uniknúť naspäť do Nitry, kde už na neho čakal jeho brat, Ladislav I. s celou armádou, ktorú mu prepožičali poľskí a českí príbuzní. 14. marca 1074 bol Šalamún porazený v Bitke pri Mogyorode. Po tomto víťazstve bol Gejza korunovaný v Stoličnom Belehrade za uhorského kráľa. V roku 1075 založil a bohato obdaroval benediktínske opátstvo v Hronskom Beňadiku. Nasledujúci rok rokoval so Šalamúnom o uzavrení mieru, bol ochotný vzdať sa kráľovského postu a vládnuť iba v Nitrianskom kniežatstve. Rokovania prerušila Gejzova smrť v roku 1077, po ktorej na trón nastúpil jeho brat Ladislav I.

## Iné projekty

## Zdroj

Kategória:Narodenia v 1040
Kategória:Úmrtia v 1077
Kategória:Králi Uhorska
Kategória:Arpádovci
Kategória:Vládcovia Nitrianskeho kniežatstva
Štátna hranica

thumb|right
[thumb|right|Štátna hranica troch štátov – [Slovensko|Slovenska, Česka a Rakúska]]

**Štátna hranica** je pomyselná čiara, ktorá oddeľuje územie štátu od iného štátu alebo od mora.

* prirodzená – orografická (breh jazera, hrebeň horstva...)
* umelá – geometrická (stanovené body pospájané priamkami)
* astronomická (po rovnobežkách a poludníkoch)

;Vytyčovanie hraníc
* delimitácia – výsledok rokovania, rozhodnutia medzinárodného orgánu, zanesie sa do mapy s veľkou mierkou
* demarkácia – stanovenie hranice na mieste (hraničné znaky, rozhraničovací protokol)
* redemarkácia – znovuobnovenie štátnej hranice po poškodení

## Externé odkazy
* Blog venovaný hraniciam a pohraničnej turistike

Kategória:Medzinárodné právo
Doyen

**Doyen** je najstarší člen skupiny osôb.

V diplomacii sa používa na označenie služobne najstaršieho člena diplomatického zboru, pričom služobný vek sa počíta od okamihu odovzdania poverovacej listiny hlave štátu. V niektorých prípadoch doyen vystupuje v mene celého diplomatického zboru.

V štátoch, v ktorých je členom diplomatického zboru pápežský (apoštolský) nuncius, preberá tento úlohu doyena bez ohľadu na služobný vek.

Kategória:Diplomacia
Šíre more

**Šíre more** je termín z medzinárodného verejného práva. Sú to súvislé plochy slaných vôd, ktoré sú vzájomne pospájané a nepatria pod suverenitu žiadneho štátu.

## Pojem šíreho mora
Šíre more môžu využívať všetky štáty neobmedzene za účelom námornej plavby, preletu nad týmto územím, rybolovu, ťažby nerastného bohatstva, kladenia podmorských káblov a za účelom prieskumu.

**Princíp slobody morí** - sloboda plavby  pre obchodné a vojnové lode, preletu lietadiel, kladenia podmorských káblov a potrubí, ťažby nerastného bohatstva, lovu morských živočíchov. Tieto slobody neplatia generálne, niektoré sú obmedzené inými medzinárodnými zákonami (napr. je obmedzený lov veľrýb, kvóty na lov určitého druhu živočíchov a pod.). Každá loď je povinná plávať pod námornou vlajkou určitého štátu. Vlajka určuje štátnu príslušnosť lode. Lode na šírom mori sa pokladajú za plávajúce územie štátu v ktorom sú registrované a nepodrobujú sa zásadne nijakej inej právomoci. Posádka, cestujúci a náklad patria pod jurisdikciu štátu pod ktorým je loď registrovaná.

Zmluva o morskom práve pripúšťa aby si štáty vytvárali 200 míľ záujmového (ekonomického) pásma. V tomto pásme je možné loviť ryby, ťažiť suroviny z morského dna pre iný štát len na základe dohody.

## Slobody šireho mora
* kladenie podmorských káblov a potrubí
* ťažba
* sloboda plavby pre obchodné a vojnové lode
* sloboda preletu
* sloboda lovu
* sloboda výskumu

Tieto výsady garantuje Dohovor Organizácie Spojených národov o morskom práve (1982).

Kategória:Medzinárodné právo
Rad Bohdana Chmeľnického (ZSSR)

**Rad Bohdana Chmeľnického** (), pomenovaný podľa vodcu kozákov Bohdana Chmeľnického, je sovietskym vyznamenaním, ktoré vzniklo 10. októbra 1943. Udeľovalo sa vojakom, ktorí sa vyznamenali v obrane vlasti proti nemeckým okupantom. Bolo udeľované v troch stupňoch:

* Rad Bohdana Chmeľnického I. stupňa bol udeľovaný veliteľom frontov a armád, za úspešné vedenie boja proti nepriateľovi, ktoré viedli k oslobodeniu regiónu alebo mesta, spôsobiac nepriateľovi veľké škody.
* Rad Bohdana Chmeľnického II. stupňa bol udeľovaný veliteľom zborov, divízií, brigád a práporov, ktorým sa podarilo narušiť nepriateľskú obrannú líniu, alebo úspešne prepadnúť nepriateľa zozadu.
* Rad Bohdana Chmeľnického III. stupňa bol udeľovaný veliteľom partizánskych jednotiek, dôstojníkom, seržantom, desiatnikom, vojakom a partizánskym jednotkám za výnimočnú odvahu a pohotovosť vedúcu k víťazstvu bitky.

## Iné projekty
 

## Externé odkazy
Sovietske rady

Kategória:Sovietske rady a vyznamenania
Kategória:Vojenské vyznamenania
Kostol svätého Martina (Hradište pod Vrátnom)

**Kostol svätého Martina** je kostol z roku 1631 v obci Hradište pod Vrátnom.

## Projekt

Hradište pod Vrátnom
Kategória:Hradište pod Vrátnom
Hradište pod Vrátnom
Kategória:Architektúra z 1631
Prečin

**Prečin** je trestný čin spáchaný z nedbanlivosti alebo úmyselný trestný čin, za ktorý Trestný zákon ustanovuje trest odňatia slobody s hornou hranicou trestnej sadzby neprevyšujúcou päť rokov.
Nejde o prečin, ak vzhľadom na spôsob vykonania činu a jeho následky, okolnosti za ktorých bol čin spáchaný, mieru zavinenia, pohnútky páchateľa je jeho závažnosť nepatrná.
Prečin, ktorého znaky sú uvedené v Trestnom zákone, nie je trestným činom, ak ho spáchal mladistvý a ak je jeho závažnosť malá.

Upustenie od potrestania 

1. Od potrestania páchateľa prečinu, ak ním nebola spôsobená smrť alebo ťažká ujma na zdraví, možno upustiť, ak

a) páchateľ priznal spáchanie prečinu, jeho spáchanie ľutuje a prejavuje príčinnú snahu po náprave a ak vzhľadom na povahu spáchaného prečinu a na doterajší život páchateľa možno dôvodne očákavať, že už samotné prejednanie veci pred súdom postačí na jeho nápravu,
b) súd prijme záruku za nápravu páchateľa a má za to, že vzhľadom na výchovný vplyv toho, kto záruku ponúkol, povahu spáchaného prečinu a osobu páchateľa uloženie trestu nie je potrebné, alebo
c) prečin spáchal v stave zmenšenej príčetnosti a súd ma za to, že ochranné liečenie, ktoré mu zároveň ukladá zabezpečí ochranu spoločnosti a nápravu páchateľa účinnejšie ako trest, to neplatí, ak si stav zmenšenej príčetnosti spôsobil vplyvom návykovej látky.

2. Ak sa upustilo od potrestania páchateľa podľa odseku 1, hľadí sa na páchateľa, ako keby nebol odsúdený.

Kategória:Trestné právo
Oto III. (Bavorsko)

**Oto III.** Bavorský (* 11. február 1261, Burghausen – † 9. november 1312, Landshut) bol dolnobarvorským vojvodom (ako Oto III.) v rokoch 12901312 a uhorským kráľom (ako Oto) v rokoch 13051307 (korunovaný 6. decembra 1305), pochádzal z rodu Wittelsbachovcov. 

## Rodina
Oto bol synom Henricha I. Wittelsbacha a Alžbety, dcéry uhorského kráľa Bela IV. Bol dvakrát ženatý. Jeho prvou manželkou sa stala okolo roku 1279 Katarína Habsburská († 1282), dcéra rakúskeho vojvodu a nemeckého kráľa Rudolfa I. Habsburského. Druhou bola od roku 1309 Agnesa Hlohovská († 1361), dcéra hlohovského kniežaťa Henricha, s ktorou mal dve deti Agnesu (13101360) a neskoršieho dolnobavorského vojvodu Henricha XV. (13121333).

Kategória:Narodenia v 1261
Kategória:Úmrtia v 1312
Oto
Kategória:Vládcovia Bavorska
Kategória:Wittelsbachovci
Štefan II. (Uhorsko)

**Štefan II.** (* 1101 – † 1. marec 1131) bol uhorským kráľom v rokoch 11161131, z rodu Arpádovcov. Korunovaný za uhorského kráľa bol už v roku 1105.

## Rodina
**Rodičia**:
* otec Koloman, uhorský kráľ v rokoch 1095 – 1116
* matka Felícia, dcéra sicílsko-normanského grófa Rogera I.

**Súrodenci**:
* Žofia, Ladislav, Boris

**Manželka**:
* (1120) Cristiana z Capuy, dcéra princa capujsko-normanského vojvodu Róberta I.
* (1121) Adelaida z Riedenburgu, dcéra Štefana z Riedenburgu

## Začiatok vlády
Začiatkom vlády sa Štefan II. ocitol v ťažkej situácii, keďže ešte koncom vlády jeho otca Uhorsku hrozilo obkľúčenie od Benátok (ktoré sa chystali ovládnuť celé jadranské pobrežie), Byzancie a Svätej ríše rímskej. Preto sa pokúsil nadviazať spojenectvo s českým kniežaťom Vladislavom I. Ich stretnutie na jar roku 1116 sa skončilo roztržkou a Vladislav porazil uhorské vojsko na rieke Olšava v bitke na Luckom poli. V tom istom roku stratil dalmátske mestá a ostrovy v prospech Benátok, s ktorými podpísal mierovú zmluvu zaručujúcu prímerie do roku 1123. Roku 1118 sa Štefan zapojil do vnútorných problémov Kyjevskej Rusi, medzi Vladimírom II. Monomachom a jeho zaťom Jaroslavom, na strane Jaroslava. Chcel podniknúť aj vojenskú výpravu, ale pod hrozbou šľachty, že si zvolia nového kráľa, sa tak nestalo. Po vypršaní prímeria s Benátkami roku 1123 Štefan zaútočil na Dalmáciu a získal väčšinu miest stratených v roku 1118. Benátska flotila tieto mestá znovuzískala v roku 1125.

## Koniec vlády
Proti Štefanovi bolo zorganizované aj sprisahanie pod vedením jeho oslepeného strýka Álmoša. Bolo však včas odhalené a Álmoš ušiel do Byzancie, kde ho prijal cisár Ján II. Komnénos. Štefan sa preto rozhodol v roku 1127 podniknúť do Byzancie trestnú vojenskú výpravu, pri ktorej nakrátko obsadil Belehrad, Braničevo, Niš a Sofiu. V nasledujúcom roku sa však cisár pomstil a porazil uhorské vojsko na dolnom Dunaji odnášajúc si množstvo koristi. Na posilnenie svojho postavenia kráľ uzavrel spojenectvo s kmeňom Pečenhov, proti čomu sa postavila uhorská šľachta. Koncom vlády podnikol ešte zopár výprav do Byzantskej ríše v spojenectve so Srbmi a Čechmi, ktoré sa však skončili neúspešne. Zomrel po ťažkej chorobe 1. marca 1131. Po jeho smrti vypukli spory o trón medzi synom Álmoša Belom, Kolomanovým synom z druhého manželstva Borisom a Štefanovým synovcom Saulom, z ktorých napokon víťazne vzišiel Belo ako Belo II.

## Referencie
* Vladimír Segeš a kol.: *Kniha kráľov.* (Bratislava, 2006). ISBN 80-10-01091-X

## Iné projekty

Kategória:Narodenia v 1101
Kategória:Úmrtia v 1131
Kategória:Králi Uhorska
Kategória:Arpádovci
Belo II. (Uhorsko)

**Belo II.**, zvaný *Slepý* (* 1108/1110 – † 13. február 1141) bol uhorským kráľom v rokoch 11311141, z rodu Arpádovcov. Ako chlapec bol roku 1113 oslepený svojim strýkom, uhorským kráľom Kolomanom – rovnaký osud postihol aj jeho otca Álmoša. Korunovaný za uhorského kráľa bol 28. apríla 1131.

## Rodina
**Rodičia**:
* otec Álmoš, chorvátsky kráľ 1091 - 1096 a nitrianske knieža 1095 - 1108
* matka Predslava, dcéra kyjevskoruského veľkokniežaťa Sviatopolka II.

**Manželka**:
* (asi 1128) Helena, dcéra srbského veľžupana Uroša I.

**Deti**
* Gejza II., uhorský kráľ 1141 - 1162
* Ladislav, uhorský (proti)kráľ 1162 - 1163
* Štefan, uhorský (proti)kráľ 1163
* Álmoš, Žofia, Gertrúda (Alžbeta)

## Začiatok vlády a dynastické spory
Belov bratranec Štefan II. určil za svojho nástupcu svojho synovca Saula. Belo sa najprv musel vysporiadať s ním a až potom došlo k jeho korunovácii. V tom istom roku sa ešte porátal s ďalšou skupinou vzbúrencov - počas krajinského snemu v Arade bolo popravených 60 veľmožov, ktorí sa podieľali na oslepení Bela a jeho otca Álmoša. Ďalšia opozičná skupina na trón povolala Kolomanovho syna Borisa, ktorý sa zdržiaval v Byzancii. Uhorská šľachta sa tak rozdelila na dva tábory, jedna podporovala Bela a druhá Borisa. Keďže sa zmierlivé riešenie konfliktu nenašlo, 22. júla 1132 došlo k bitke na rieke Slaná. Belove vojsko, podporované aj rakúskym markgrófom Leopoldom III. zvíťazilo nad vojskom Borisových stúpencov, podporovaných aj poľským kniežaťom Boleslavom III. Krivoústym. Boris bol nútený utiecť do Poľska.

náhľad|Iluminácia z ''Obrazovej kroniky'' zachytávajúca oslepenie Bela II. a jeho otca Álmoša

## Zahraničná politika
V roku 1134 Belo uzavrel spojeneckú zmluvu s Rímskonemeckou ríšou, čím získal aj dobré vzťahy s Poľskom, ktorého panovník zložil cisárovi hold. Dobré vzťahy mal aj s českým kniežaťom Soběslavom I., ktorý sa oženil s Belovou sestrou Adelaidou. Keďže Byzantská ríša aj Benátky boli zaneprázdnené konfliktmi s Normanmi na Sicílii, Belo obrátil svoju pozornosť na Balkán. V roku 1135 získal od Benátok mesto Split. V nasledujúcom roku ovládol územie Ramy v centrálnej časti Bosny, čiže k titulu kráľov pribudol titul kráľ Ramy. Počas tzv. Anaklétovej schizmy, kedy boli s rozdielom len niekoľkých hodín právoplatne zvolení dvaja pápeži, sa Belo postavil na stranu pápeža Inocenta II.

## Koniec vlády
V posledných rokoch vlády sa kráľ oddal nadmernému pitiu vína. Zomrel 13. februára 1141. Pochovaný bol bazilike v Stoličnom Belehrade, vedľa svojho otca, ktorého pozostatky doviezli v roku 1137 z Byzantskej ríše

náhľad|Výjav zachytávajúci popravu realizátorov oslepenia Álmoša a Bela II. na kráľovskom sneme v Arade 

## Referencie
* Vladimír Segeš a kol.: *Kniha kráľov.* (Bratislava, 2006). ISBN 80-10-01091-X

## Iné projekty

Kategória:Úmrtia v 1141
Kategória:Králi Uhorska
Kategória:Arpádovci
Kategória:Pochovaní v bazilike v Stoličnom Belehrade
Dánsky prieliv

thumb|Dánsky prieliv

**Dánsky prieliv** (, v islandčine *Grænlandssund*) je morská úžina medzi Grónskom a Islandom. Spája Atlantik so Severným ľadovým oceánom.

Dánsky prieliv je približne  dlhý a v najužšom mieste  široký. Juhozápadným smerom do Atlantiku ním prúdi chladný Východogrónsky prúd, ktorý so sebou prináša aj ľadové kryhy. 

Počas druhej svetovej vojny 24. mája 1941 došlo k bitke medzi ťažkými hladinovými loďami Nemecka a Spojeným kráľovstvom, toto stretnutie sa označuje ako Bitka v Dánskom prielive.

## Referencie

## Iné projekty

Kategória:Morské prielivy a úžiny
Kategória:Prielivy Atlantického oceánu
Kategória:Severný ľadový oceán
Third-person shooter

**TPS** (alebo tiež ***3PS*** z anglického **T**hird-**P**erson 
**S**hooter) je podžáner akčných počítačových hier, 
ktoré sú zobrazované pohľadom kamery mimo hlavného hrdinu, pričom najčastejšie sa kamera 
pohybuje za hrdinom ovládaným hráčom. V slovenčine termín pri doslovnom preklade znamená *strieľačka z pohľadu tretej osoby*. Pojem sa používa k odlíšeniu od akčných hier zobrazovaných z pohľadu hlavného hrdinu (tzv. First-Person Shooter (FPS) - *strieľačka z pohľadu prvej osoby*).

Kategória:Žánre počítačových hier
Kostol Svätých anjelov strážcov (Cerová)

**Kostol svätých anjelov strážcov** je sakrálna pamiatka, nachádzajúca sa v obci Cerová na západnom Slovensku. 

Základný kameň rímskokatolíckeho kostola bol položený 2. októbra 1800 - preto sú v obci vždy v prvú októbrovú nedeľu hody. Dokončený bol už v roku 1802 a z 19. storočia sa zachovala murovaná stavba zvonice.

## Iné projekty

Cerová
Cerová
Kategória:Cerová (okres Senica)
Kategória:Architektúra z 1802
Cerová
This Is a Call

**„This Is a Call“** je prvý hlavný singel z prvého albumu americkej rockovej skupiny Foo Fighters, ktorý vyšiel 19. júna 1995. Video k nemu nevyšlo. Pred ním vyšiel singel „Exhausted“, ktorý bol však iba promočný. 

Autorom textu ako aj hudby je líder skupiny Dave Grohl. V refréne sa opakuje 'This is a call to all my past resignation'. Singel debutoval na 12. mieste amerického rebríčka Modern Rock Tracks, neskôr sa dostal na druhé miesto (prvým bol singel Alanis Morissette „You Oughta Know“).

## Verzie
**12" UK Vinyl Promo**
# „This Is A Call“ (Grohl) - 3:52
# „Podunk“ (Grohl) - 3:03

**7" Vinyl**/**Francúzsky CD Singel**/**Japonský CD singel**
# „This Is A Call“
# „Winnebago“ (Grohl, Turner) - 4:11

**7" One-Sided Vinyl Single**
# „This Is A Call“

**12" Vinyl Single**/**Radio Promo CD**
# „This Is A Call“
# „Winnebago“
# „Podunk“

**Kazeta**/**Austrálsky singel**
# „This Is A Call“
# „Winnebago“
# „Podunk (Cement Mix)“

## Pozície v rebríčkoch

Kategória:Piesne Foo Fighters
Kategória:Piesne z 1995
Eruption (skladba)

**„Eruption“** je gitarová inštrumentálna skladba skupiny Van Halen, ktorá bola vydaná v roku 1978 na ich eponymnom albume. Autorom a interpretom gitarového partu je Eddie Van Halen. Jeho gitarové sólo v tejto skladbe je považované za jedno z najvýznamnejších v hudobnej histórii, objavuje sa vo viacerých zoznamoch výberov gitarových sól vrátane aktuálneho rebríčka časopisu *[[Guitar World]]*. 

Po krátkom intre zahranom na bicích nástrojoch od Eddieho brata Alexa Van Halena a so sprievodom na basovú gitaru od Michaela Anthonyho nasleduje gitarové sólo, ktoré je paľbou hudobných stupníc, zmenou škál a výbuchov gitarových akordov, využitím tremola (tzv. *[[dive bomb]]*). 

Vrcholovou fázou sóla je vytvorenie rýchleho arpeggia využitím techniky ťukania prstami oboch rúk po strunách na hmatníku elektrickej gitary (tzv. tapping). Charakteristický zvuk nahrávky je dosiahnutý využitím filtrácie signálu zvuku zo snímačov *[[Gibson]]* cez fázer v zosilovači Marshall, *Univox echo boxom* na páskový Echoplex (efekt ozveny) a spätnej väzby vytvorenej v štúdiovom mixážnom pulte. Sólo začína tónom *As*, po ktorej sa otočí celá škála niekedy ťažko definovateľných sekcií hudobných stupníc končiacim tónom *E*, po ktorom nasleduje coververzia skladby „You Really Got Me“ od skupiny The Kinks.

Skladba „Eruption“, respektíve dielko, ktoré by mohlo mať tento názov existovalo na koncertných vystúpeniach skupiny už od roku 1976. Táto verzia bola nahraná aj na prvom albume skupiny ale bez tappingu. Napriek tomu, že efekt tappingu poznali gitaristi aj predtým ako vznikla táto skladba (medzi prvými bol Steve Hackett zo skupiny Genesis, ale využíval ho v prvej polovici 70. rokov aj Frank Zappa, Brian May, či Ace Fehley zo skupiny KISS), „Eruption“ spopularizoval využívanie tohto spôsobu hry na elektrickú gitaru rockových hudobníkov v nasledujúcich rokoch. V niektorom z interview sa Eddie Van Halen vyjadril, že túto techniku prevzal po tom, ako videl v roku 1971 týmto spôsobom hrať na koncerte Led Zeppelin Jimmyho Pagea svoje gitarové sólo v skladbe „Heartbreaker“, ale Van Halenove poznámky o zdrojoch z ktorých zobral inšpiráciu pre tapping sa postupne v rôznych rozhovoroch menili.

Za akustickú verziu „Eruption“ je považované inštrumentálne sólo hrané na nylonových strunách akustickej gitary v skladbe „Spanish Fly“, ktorá vyšla na albume *[[Van Halen II]]* v roku 1979. 

V marci 2005 časopis časopis ''Q'' dal skladbu „Eruption“ na 29.miesto jeho zoznamu 100 najlepších gitarových skladieb.

## Referencie


Kategória:Piesne z 1978
Kategória:Piesne skupiny Van Halen
Carcass

**Carcass** je britská kapela z Liverpoolu, ktorú založil gitarista Napalm Death, Bill Steer s bubeníkom Kenom Owenom v roku 1985. V roku 1987 sa k týmto dvom pridal basgitarista a spevák Jeff Walker, bývalý člen Electro Hippies. Carcass je dodnes veľmi vplyvná formácia vo svete grindcore a death metalu. Kapela sa rozpadla v roku 1995, opätovne sa však spojila v roku 2008.

## Začiatky
Prvý album Carcassu, Reek of Putrefaction, bol veľmi podobný Steerovej práci s Napalm Death, ale aj napriek jeho zlej produkcii sa zapáčil legende Rádia 1, Johnovi Steelovi. Vďaka jeho záujmu sa Carcass zúčastnil tzv. "Peel Sessions" v roku 1989, kde prvýkrát predviedol nový materiál pre svoj druhý album.

Medzi vydaním prvého a druhého albumu bubeník Ken Owen trochu obmenil svoju zostavu, čo umožnilo bicím viac vniknúť do samotného procesu skladania. To bol dôvod, prečo gitarista Bill Steer začal brať tento projekt vážne a skončil s kapelou Napalm Death aby sa mohol Carcassu venovať naplno.

## Ďalšie albumy
*Symphonies of Sickness
*Necroticism - Descanting the Insalubrious
*Tools of the Trade

## Heartwork
Štvrtý album, Heartwork, ktorý vyšiel v 1993, je radikálnou zmenou v štýle Carcassu. Mnohí dovtedajší fanúšikovia ho odmietajú, na druhej strane existuje ešte väčšie množstvo ľudí, ktorých práve tento album k metalu pritiahol. Metal nikdy predtým nebol taký melodický, taký prístupný pre ostatných ľudí. Obsahuje množstvo jednoduchých riffov, rýchle sóla a konečne aj dobrú produkciu. Tento album je považovaný za technicky najvyspelejší album Carcassu. Po tomto albume podpísala kapela kontrakt s vydavateľstvom Columbia Records.

## Rozpad
V roku 1994, keď bolo pripravených 17 pesničiek pre ďalší, prišli náhle problémy s vydavateľstvom. Výsledkom bol nový album, Swansong, ktorý však obsahoval len 12 z týchto pesničiek. Album dostal kritiku za snahu akéhosi napodobnenia thrash metalu z konca 80. rokov. 

Potom začali členovia kapely spolupracovať s inými hudobníkmi (Björk), čo viedlo až k odchodu Steera v roku 1996.
V októbri 1996 vyšla kompilácia Wake Up And Smell The… Carcass, na ktorej bolo aj 5 nevydaných nahrávok, ktoré mali byť už na albume Swansong.

## Znovuzrodenie
V júni 2006 v interview pripustil Walker, že Carcass by sa znova mohol dať dohromady, tentoraz však bez bubeníka Kena Owena, ktorý medzitým prekonal ťažké zdravotné problémy, spôsobené krvácaním do mozgu a nebol viac schopný hry na bicie. Jeff Walker, Bill Steer a Michael Amott tak zavolali Daniela Erlandssona, ktorý mal Owena nahradiť. Od konca roka 2007 Carcass odohral koncerty na niekoľkých festivaloch.

Kategória:Britské deathmetalové hudobné skupiny
Kategória:Hudobné skupiny z 1985
Rad Suvorova

**Rad Suvorova** (), pomenovaný podľa vojvodcu v rusko-tureckých a napoleonskych vojnách Alexandra Suvorova, je sovietskym vyznamenaním, ktoré vzniklo 29. júla 1942. Udeľovalo sa veliteľom, ktorí sa vyznamenali vo vedení bojových operácií. Bolo udeľované v troch stupňoch:

* Rad Suvorova I. stupňa je udeľovaný veliteľom frontov a armád.
* Rad Suvorova II. stupňa je udeľovaný veliteľom jednotiek, divízií a brigád, za víťazstvo nad nepriateľskou presilou.
* Rad Suvorova III. stupňa je udeľovaný veliteľom plukov, náčelníkom štábov a práporov za výnimočné velenie vedúce k víťazstvu.

Prvým vyznamenaným týmto radom I. stupňa bol 28. januára 1943 maršal Georgij Žukov. Ako prvý však vyznamenanie získal 26. decembra 1942 generálmajor Vasilij Badanov, za uskutočnenie prielomu pozícií 8. talianskej armády a obsadenie dôležitej nemeckej zásobovacej základne Tacinskaja západne od Stalingradu. Po zániku ZSSR si Rusko toto vyznamenanie ponechalo.

## Iné projekty

## Externé odkazy
* Указ Президиума Верховного Совета СССР «Об учреждении военных орденов: Ордена Суворова, первой, второй и третьей степени, Ордена Кутузова, первой и второй степени и Ордена Александра Невского» от 20 июля 1942 года // Ведомости Верховного Совета Союза Советских Социалистических Республик : газета. — 1942. — 5 августа (№ 30 (189)). — С. 1.
* Sovietske rady
* ОРДЕН СУВОРОВА

Kategória:Sovietske rady a vyznamenania
Kategória:Vojenské vyznamenania
Game over

right|200px
**Game over** je záverečný text (termín pochádza z angl.) implementovaný v množstve počítačových hrách a videohrách oznamujúci koniec hry. Najčastejšie sa vyskytuje v žánri arkáda.

Text pôvodne oznamoval koniec hry bez ohľadu na to, či hráč zvíťazil, alebo nie, až neskôr sa začal používať ako oznámenie neúspechu.

## Zdroj

Kategória:Pojmy počítačových hier
Farallon de Pajaros

**Farallon de Pajaros** alebo **Uracas** (zo špan. *Farallón de los pájaros* - *Vtáčia skala*) je najsevernejší ostrov súostrovia Severné Mariány. Ostrov má priemer skoro 2&nbsp;km, zaberá plochu 2,55&nbsp;km2, najvyšší bod je 360&nbsp;m nad hladinou mora. Ostrov je trvalo neobývaný.

Prakticky celý ostrov je tvorený stratovulkánom, na ktorého stavbe sa podieľajú prevažne andezity. Do 70. rokov 20. storočia bol pomerne aktívny, za čo si vyslúžil prezývku *Maják severného Pacifiku*. Sopečné erupcie prebiehali z vrcholového krátera a z trhlín na úbočiach sopky. Vulkanicky aktívna sú taktiež podmorské krátery, nachádzajúce sa asi 10&nbsp;km juhozápadne od pobrežia ostrova.

## Externé odkazy
* www.volcano.si.edu - ostrov Farallon de Pajaros na Global Volcanism Program 

Kategória:Ostrovy Severných Marián
Kategória:Sopky Severných Marián
Kategória:Stratovulkány
Lobby (skupina)

**Lobby** bola slovenská eurodanceová a pop rocková skupina, ktorá pôsobila v rokoch 1995 – 2001. Vydala štyri štúdiové albumy, vo svojej tvorbe primárne používala anglický, čiastočne slovenský a španielsky jazyk.

## Zostava
* Martina Ostatníková – spev, sprievodný spev (1995 – 2001)
* Andrej Dziak – klávesový nástroj, rap, sprievodný spev (1995 – 2001)
* Milan Michalík – klávesový nástroj, rap, sprievodný spev (1995 – 2001)
* Karol Bližnák – klávesový nástroj, rap, sprievodný spev (1995 – 2001)
* Miroslav Babják – klávesový nástroj, rap, sprievodný spev (1995 – 1997)

## Diskografia
### LP
* *[[Hi Dee Ho!]]* (1996)
* *[[Power in Our Hands]]* (1996)
* *[[Livin' Large]]* (1997)
* *[[Y2K (album)|Y2K]]* (2000)

### SP
* ***Show Me*** (1995)
# „Show Me“ (Radio Version) – 3:08
# „Give Me Your Hands“ – 3:56
# „Words“ – 3:40

* ***Move On*** (1996)
# „Move On“ (Radio Edit) – 4:09
# „Move On“ (Extended Version) – 6:56
# „Move On“ (Groovin' Mix) – 4:29
# „Move On“ (Casual City Mix) – 4:46

* ***See You*** (1996)
# „See You“ (Album Version) – 3:47
# „See You“ (Radio Dance Version) – 4:15
# „C.U.“ (Breath Mix) – 4:16
# „See You“ (Dance Instrumental) – 4:15
# „Listen to Me“ (Album Version) – 4:15

* ***Rain or Shine*** (1997)
# „Rain or Shine“ – 4:03
# „Lobby Megamix“ – 8:31

* ***Latino Dream*** (1997)
# „Latino Dream“ – 3:25
# „Latino Dream“ (Instrumental) – 3:25

### Iné skladby
* „Noc anjelov a hviezd“ – 4:06, rozliční interpreti: LP *[[Domáce Vianoce]]* (1998)

### Videoklipy
* „Words“
* „Hi Dee Ho!“
* „Show Me“
* „Move On“
* „See You“
* „Rain or Shine“ (2 verzie)
* „Latino Dream“
* „Free“
* „Láska cez e-mail“

## Externé odkazy
* Fotografia skupiny Lobby 

Kategória:Slovenské eurodance hudobné skupiny
Kategória:Hudobné skupiny z 1995
Kategória:Hudobné skupiny ukončené v roku 2001